Diari Oficial de la Generalitat Valenciana


Sumari del DOGV 7638, del 19-10-2015 (2015/8415)

ACORD de 16 d'octubre de 2015, del Consell, pel qual s'autoritza la consellera de Sanitat Universal i Salut Pública per a l'aprovació de l'expedient d'enriquiment injust 41/2015 i la imputació, a càrrec del pressupost de la Generalitat, de l'exercici 2015, de les obligacions contretes durant els exercicis 2014 i 2015, per la prestació de serveis als departaments de salut d'eixa conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7638

Data del DOGV
:   19-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8415


Data del document
:   16-10-2015

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 16 d'octubre de 2015, del Consell, pel qual s'autoritza la consellera de Sanitat Universal i Salut Pública per a l'aprovació de l'expedient d'enriquiment injust 41/2015 i la imputació, a càrrec del pressupost de la Generalitat, de l'exercici 2015, de les obligacions contretes durant els exercicis 2014 i 2015, per la prestació de serveis als departaments de salut d'eixa conselleria. [2015/8415]  
El Consell, en la reunió del dia 16 d'octubre de 2015, va adoptar l'acord següent:  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Sanitat Universal i Salut Pública resoldre, amb l'autorització prèvia del Consell, els expedients d'enriquiment injust tramitats per eixa conselleria.  
  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació de l'expedient d'enriquiment injust es justifica per la necessitat d'atendre el compliment de les obligacions econòmiques de la Generalitat, perquè han rebut satisfactòriament els departaments de salut de la Conselleria de Sanitat Universal i Salut Pública els serveis i subministraments compresos en l'expedient esmentat.  
Per tant, a proposta de la consellera de Sanitat Universal i Salut Pública, el Consell  
  
  
ACORDA  
  
Primer  
Autoritzar l'aprovació de l'expedient d'enriquiment injust 41/2015 per la titular de la Conselleria de Sanitat Universal i Salut Pública.  
  
  
Segon  
Autoritzar la imputació al pressupost ordinari de la conselleria de les obligacions contretes per import d'1.291.281,48 euros (IVA inclòs), a favor de les empreses que han prestat de conformitat els serveis compresos en la relació d'obligacions pendents de pagament d'este expedient als departaments de salut de la Conselleria de Sanitat Universal i Salut Pública durant els exercicis 2014 i 2015.  
  
  
València, 16 d'octubre de 2015  
  
La consellera secretària,  
MÓNICA OLTRA JARQUE